**O B R A Z L O Ž E N J E**

**UZ I. IZMJENE I DOPUNE PRORAČUNA OPĆINE GRAČAC ZA 2024. GODINU**

**Ukupni prihodi i primici** Proračuna Općine Gračac za 2024. godinupredloženimIzmjenama i dopunama povećavaju se za **283.254,30** **EUR** , ili za 5,10 % u odnosu na plan, te iznose **5.840.672,30 EUR**.

**Proračunski rashodi i izdaci** predloženim Izmjenamapovećavaju se za **283.254,30** **EUR** , ili za 5,10 % u odnosu na plan, te iznose **5.840.672,30 EUR**.

**OPĆI DIO**

**A. RAČUN PRIHODA I RASHODA**

**PRIHODI POSLOVANJA**

Prihodi poslovanja ( **račun 6** ) povećavaju se za 281.754,30 EUR ili 5,2 % i iznose  **5.738.972,30 EUR.**

Prihodi poslovanja po skupinama mijenjaju se na sljedeći način:

* **Prihodi od poreza** - **skupina 61,** povećavaju se za 168.513,88 EUR ili 19,8 %.

Povećanje se odnosi na porez i prirez na dohodak od nesamostalnog rada, porez na promet nekretnina te na porez na kuće za odmor ( Odluka o lokalnim porezima, KLASA: 410-01/23-01/4 , URBROJ: 2198-31-02-23-2).

* **U skupini 63** **– pomoći** umanjuje se za 192.716,94 EUR ili 6,6%.
* **Prihodi od imovine - skupina 64** povećavajuse za 288.862,00 EUR ili 27,20%.

Povećanje se odnosi na prihode od zakupa i iznajmljivanja imovine.

* **Prihodi od upravnih i administrativnih pristojbi, pristojbi po posebnim propisima i naknada - skupina 65** povećavase za 15.095,36 EUR ili 2,5%.

Povećanje se u najvećem dijelu odnosi na naplatu prihoda od šumskog doprinosa.

* **Prihodi** **skupine 66** **– prihodi od prodaje proizvoda i robe te pruženih usluga u prihodi od donacija**  povećavaju se za 2.000,00 EUR ili 8,3%.

Prihodi poslovanja ( **račun 7** ) povećavaju se za 1.500,00 EUR ili 1,5 % i iznose  **101.700,00 EUR.**

* **Prihodi od prodaje neproizvedene dugotrajne imovine** umanjuju se za 10.500,00 EUR ili 17,5%.
* **Prihodi od prodaje proizvedene dugotrajne imovine** povećavaju se za 12.000,00 EUR ili 29,9%.

**RASHODI POSLOVANJA**

**Rashodi poslovanja (račun 3)** povećavaju se za 213.320,94 EUR ili 6,2% u odnosu na plan.

Ukupni rashodi po skupinama mijenjaju se na sljedeći način:

* **Rashodi za zaposlene – skupina 31** povećava se za 165.334,83 EUR ili 13,5% - povećanje se odnosi na povećanje stavki na plaćama Jedinstvenog upravnog odjela te na stavke plaća proračunskih korisnika - Dječji vrtić Baltazar, Vatrogasna postrojba Gračac te Razvojna agencija.
* **Materijalni rashodi – skupina 32** povećavaju se za 53.292,11 EUR ili 3,7%. -povećanje se odnosi na: rashode i usluge potrebne za redovno obavljanje djelatnosti Jedinstvenog upravnog odjela, izmjene prostornog plana, rashode za komunalne djelatnosti, sanaciju nerazvrstanih cesta nakon poplave i dr.
* **Pomoći dane u inozemstvo i unutar općeg proračuna – skupina 36** povećava se za 69.500,00 EUR ili 78,40%.
* **Naknade građanima i kućanstvima na temelju osiguranja i druge naknade** povećavaju se za 6.000,00 EUR ili za 4,0%.
* **Ostali rashodi - skupina 38** umanjuju se za 80.811,00 EUR ili 19,8%.

**RASHODI ZA NABAVU NEFINANCIJSKE IMOVINE**

**Rashodi za nabavu nefinancijske imovine ( račun 4)** povećavaju se za 60.783,36 EUR ili 2,9 %.Promjene po pojedinim skupinama ovih rashoda vidljive su u Posebnom dijelu Izmjena.

* **Rashodi za nabavu proizvedene dugotrajne imovine - skupina 42** povećavaju se za 65.783,36 EUR ili 3,8 %.-najvećim dijelom zbog projekata sanacije cesta na području općine te izrade projektne dokumentacije.
* **Rashodi za dodatna ulaganja na nefinancijskoj imovini** smanjuju se za 5.000,00 EUR ili 1,4%.

**POSEBNI DIO**

U **Posebnom dijelu Izmjena** raspoređeni su rashodi i izdaci povećani za 274.104,30 ili 4,93 % po nosiocima i korisnicima, u skladu s proračunskim klasifikacijama, a prema utvrđenim tekućim i razvojnim programima na aktivnosti i tekuće i kapitalne projekte.

Ukupne promjene rashoda i izdataka odnose se na :

**Razdjel 102 Jedinstveni upravni odjel** –ukupni rashodi povećani su za 274.104,30 EUR ili 5,04%.

**Glava 10201 Jedinstveni upravni odjel** –rashodisu povećani za 1,98%.

Rashodi koji se umanjuju jer se neće ostvarivati u 2024. godini ili se za njihovo ostvarenje u 2024. godini sukladno potrebama i/ili mogućnostima planira manji iznos u odnosu na izvorni plan se odnose na sljedeće programe:

Poduzetnički inkubator i poduzetnička zona (umjesto navedenog programa u plan 2024. godine sada je uvršten novi: izrada Urbanističkog plana uređenja koji je prethodno potrebno izraditi za buduću poslovnu zonu), Odvoz otpada kao posljedice poplava, Kapitalna potpora Gračac vodovod i odvodnji – projektna dokumentacija vodovod industrijska zona Tomingaj- Kijani, Nabava opreme trgovačkom društvu Gračac Čistoća d.o.o., Sanacija i uređenje ulica u naselju Gračac, Izgradnja seljačke tržnice, Projekta dokumentacija za sanaciju mostova, Izrada projektne dokumentacije za izgradnju kompostane, Sanacija javnih površina, Sanacija dijela vodoopskrbne mreže ul. Bana J. Jelačića, Program Hrvatskih voda – sanacija gubitaka na vodoopskrbnim sustavima, Rušenje objekata koji ugrožavaju sigurnost prometa, Vidikovac Gradina, Projektna dokumentacija za izgradnju nogostupa u naselju Gračac, Opremanje unutarnjeg prostora TIC-a, Nabava podloga za dječje igralište u Gračacu, Financiranje redovnih djelatnosti Crvenog križa, Sufinanciranje usluge pedijatra.

Povećani su rashodi za redovne djelatnosti Jedinstvenog upravnog odjela:

Energetska obnova javne zgrade Općine Gračac, Projekt „Južni Velebit“, Izmjene Prostornog plana uređenja Općine Gračac, Održavanje zgrada za redovito korištenje, Izgradnja nadzora upravljačkog sustava NUS i mjerača protoka na UPOV, Nabava kontejnera za povratnu naknadu na reciklažnom dvorištu, Izgradnja javne rasvjete u naseljima, Izrada Urbanističkog plana uređenja, Uređenje poučnog puta prema Vrelu Zrmanje, Postavljanje nadzornih kamera na divljim odlagalištima, Nabava komunalne opreme – pres kontejner za plastiku, Sanacija nerazvrstanih cesta nakon prirodne nepogode, Izgradnja svlačionica i tribina na nogometnom stadionu Gračac, Izgradnja boćališta, Sajam Jesen u Gračacu, Obilježavanje Dana Općine, blagdana i praznika, Sajam – Božić u Gračacu, Izrada izvješća o energetskom pregledu javnih zgrada, Pomoći prema socijalnom programu ( naknada za novorođenčad).

Povećani su i troškovi poslovanja proračunskih korisnika –Dječjeg vrtića Baltazar, Razvojne agencije Općine Gračac i Vatrogasne postrojbe Gračac te su napravljene izmjene sukladno dostavljenim prijedlozima, a radi urednog obavljanja njihovih javnih djelatnosti i ovlasti.

Dječji vrtić Baltazar - u izmjenama i dopunama financijskog plana za 2024.godinu, planirani su veći rashodi za zaposlene, odnosno plaće za redovan rad, plaće za prekovremeni rad te doprinosi na plaće kako bi se uskladile plaće sa Uredbom o nazivima radnih mjesta, uvjetima za raspored i koeficijentima za obračun plaće u javnim službama.

Dodana je nova pozicija rashoda (kto 4214) u iznosu od 3.000,00 EUR a odnosi se na priključenje na mrežu zbog ugradnje solarnih panela ostvarenih donacijom.

Knjižnica i čitaonica Gračac – povećanje na stavci plaća za redovan rad te na ostalim rashodima za zaposlene. Navedeno povećanje na navedenim rashodima za zaposlene odnosi se na otpremninu umirovljenoj djelatnici.

Razvojna agencija - U 1. izmjene i dopune Financijskog plana Razvojne agencije Općine Gračac predlažu se izmjene nekoliko stavaka i to: povećanje rashoda za zaposlene na stavci plaće (3111), smanjenje iznosa na stavci 3221 Uredski materijal i ostali materijalni rashodi, povećanje stavke 3233 Usluge promidžbe i informiranja zbog troškova objava u „Narodnim Novinama“, povećanje stavke 4221 Uredska oprema i namještaj - prijedlog povećanja stavke je kupovina stolnog računala za zaposlenu djelatnicu.

Vatrogasna postrojba Gračac – Izmjene i dopune financijskog plana odnose se na rashode za zaposlene; dodana je nova pozicija rashoda na kontu 3114 Plaće za posebne uvjete rada, povećani su rashodi za mirovinsko te zdravstveno osiguranje.

Smanjen je iznos na stavci 3212 Naknade za prijevoz, za rad na terenu i odvojeni život, a povećan je iznos na stavci 3237 Intelektualne i osobne usluge.